CELEX: 62021TN0420
Language: hr
Date: 2021-07-12 00:00:00
Title: Predmet T-420/21: Tužba podnesena 12. srpnja 2021. – Cargolux/Komisija

23.8.2021   
            
            
               HR
            
            
               Službeni list Europske unije
            
            
               C 338/43
            
         
      Tužba podnesena 12. srpnja 2021. – Cargolux/Komisija
      (Predmet T-420/21)
      (2021/C 338/53)
      Jezik postupka: engleski
      
         Stranke
      
      
         Tužitelj: Cargolux Airlines International SA (Cargolux) (Sandweiler, Luksemburg) (zastupnici: G. Goeteyn i E. Aliende Rodríguez, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  u cijelosti poništi Komisijin dopis upućen Cargoluxu od 30. travnja 2021;
               
            
                  —
               
               
                  naloži Uniji, koju zastupa Komisija, da naknadi štetu koju je Cargolux pretrpio zbog Komisijine neisplate dospjelog iznosa zateznih kamata i dospjelog iznosa složenih kamata, u skladu s člankom 266. stavkom 1. UFEU-a, sukladno presudi od 16. prosinca 2015., Cargolux Airlines International SA/ Komisija (predmet T-39/11), i stoga isplati sljedeće iznose, u skladu s člankom 266. stavkom 2., člankom 268. i člankom 340. stavkom 2. UFEU-a:
                  
                              (a)
                           
                           
                              dospjeli iznos zateznih kamata, odnosno kamata na iznos od 39 900 000 eura po kamatnoj stopi Europske središnje banke za njezine operacije refinanciranja na dan 1. studenoga 2010. (tj. 1 %), uvećan za 3,5 % za razdoblje između 15. veljače 2011. i 5. veljače 2016., što dovodi do iznosa od 8 075 972,03 eura ili, podredno, po kamatnoj stopi koju Opći sud smatra primjerenom; i
                           
                        
                              (b)
                           
                           
                              dospjeli iznos složenih kamata, odnosno kamata na iznos dospjelog iznosa zateznih kamata iz gore navedene točke (a) za razdoblje od 5. veljače 2016. do dana kada će Komisija doista platiti traženi iznos iz gore navedene točke (a) (ili u slučaju da Opći sud odbije Cargoluxov zahtjev za isplatu dospjelog iznosa složenih kamata počevši od 5. veljače 2016., barem za razdoblje između dana podnošenje ove tužbe i dana kada će Komisija doista platiti traženi iznos iz gore navedene točke (a)), po kamatnoj stopi Europske središnje banke za njezine operacije refinanciranja na dan 1. studenoga 2010. (tj. 1 %), uvećan za 3 % (ili, podredno, po kamatnoj stopi koju Opći sud smatra primjerenom);
                           
                        
            
                  —
               
               
                  naloži Komisiji plaćanje snošenje cjelokupnih Cargoluxovih troškova ovog postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog, koji se temelji na tome da pobijana odluka – dostavljena dopisom od 30. travnja 2021. – sadržava pogrešku koja se tiče prava te se u cijelosti mora poništiti u skladu s člankom 263. UFEU-a. Tužitelj navodi da se u pobijanoj odluci pogrešno navodi da je Cargoluxov zahtjev od 2. veljače 2021. za isplatu dospjelog iznosa zateznih kamata i dospjelog iznosa složenih kamata nepravodoban i nedopušten.
               
            
                  2.
               
               
                  Drugi tužbeni razlog, koji se temelji na tome da Komisijina povreda članka 266. UFEU-a dovodi do Unijine izvanugovorne odgovornosti da Cargoluxu isplati naknadu jednaku dospjelom iznosu zateznih kamata i dospjelom iznosu složenih kamata u skladu s člankom 266. stavkom 2., člankom 268. i člankom 340. stavkom 2. UFEU-a.